Source: https://www.eca.europa.eu/fi/Pages/LegalFramework.aspx
Timestamp: 2018-04-25 08:49:04+00:00
Document Index: 4183394

Matched Legal Cases: ['TUOMIOISTUIN\n', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Oikeudellinen kehys | EUROOPAN TILINTARKASTUSTUOMIOISTUIN
Tarkastajat perehtyvät Euroopan ilmaliikenteen hallinnan nykyaikaistamisohjelmaan
Etusivu > Toimielin: Oikeudellinen kehys
Tilintarkastustuomioistuin on perussopimuksessa perustettu EU:n toimielin, joka toimittaa tarkastuksensa toimielinten välisen oikeudellisen kehyksen mukaisesti. Oikeudellisesta kehyksestä on pääosin määrätty Euroopan unionin toiminnasta tehdyssä sopimuksessa (SEUT) ja EU:n yleiseen talousarvioon sovellettavassa varainhoitoasetuksessa.
Euroopan tilintarkastustuomioistuin – EU:n toimielin
Perussopimuksen mukaan tilintarkastustuomioistuin on Euroopan unionin toimielin. EU:n muut toimielimet ovat Eurooppa-neuvosto, Euroopan unionin neuvosto (eli lyhyesti neuvosto), Euroopan parlamentti, Euroopan komissio, Euroopan unionin tuomioistuin ja Euroopan keskuspankki.
Euroopan tilintarkastustuomioistuin – EU:n riippumaton ulkoinen tarkastaja
”Unionin tilintarkastuksesta huolehtii tilintarkastustuomioistuin” (SEUT, 285 artikla)
Euroopan unionin toiminnasta tehdyssä sopimuksessa Euroopan tilintarkastustuomioistuimelle osoitetaan sen tärkein tehtävä, joka on huolehtia unionin tilintarkastuksesta. Tarkastustyön tavoitteena on toisaalta parantaa varainhoitoa ja toisaalta tehdä unionin kansalaisille selkoa siitä, miten varainhoidosta vastaavat viranomaiset ovat käyttäneet julkisia varoja.
Euroopan unionin toiminnasta tehdyn sopimuksen määräykset
285 artikla – tilintarkastustuomioistuin (kokoonpano)
286 artikla – tilintarkastustuomioistuin (jäsenten velvollisuudet)
287 artikla – tilintarkastustuomioistuin (tehtävät)
Euroopan unionin toiminnasta tehdyn sopimuksen mukaan tilintarkastustuomioistuin tarkastaa unionin kaikkia tuloja ja menoja koskevat tilit. Se tarkastaa myös kaikkien unionin perustamien elinten tai laitosten tuloja ja menoja koskevat tilit, jollei niiden perustamisasiakirjassa toisin määrätä.
Tilintarkastustuomioistuin antaa Euroopan parlamentille ja neuvostolle Euroopan unionin virallisessa lehdessä julkaistavan lausuman tilien luotettavuudesta sekä tilien perustana olevien toimien laillisuudesta ja asianmukaisuudesta. Lausumaa voidaan täydentää unionin jokaista keskeistä toiminta-alaa koskevilla erityisarvioilla.
Tilintarkastustuomioistuin tarkastaa tulojen ja menojen laillisuuden ja asianmukaisuuden sekä sen, että varainhoito on ollut moitteetonta. Se ilmoittaa tällöin kaikista sääntöjenvastaisuuksista.
Kunkin varainhoitovuoden päätyttyä Euroopan tilintarkastustuomioistuin laatii vuosikertomuksen. Se toimitetaan muille unionin toimielimille ja julkaistaan Euroopan unionin virallisessa lehdessä yhdessä näiden toimielinten tilintarkastustuomioistuimen huomautuksiin antamien vastausten kanssa.
Tilintarkastustuomioistuin voi myös milloin tahansa, varsinkin erityiskertomuksin, esittää huomautuksia erityisistä kysymyksistä sekä antaa unionin muun toimielimen pyynnöstä lausuntoja.
Euroopan tilintarkastustuomioistuin myös avustaa Euroopan parlamenttia ja neuvostoa talousarvion toteuttamisen valvonnassa.
Euroopan keskuspankin osalta tilintarkastustuomioistuimen tarkastusvaltuudet rajoittuvat hallinnon tehokkuuden arvioimiseen (perussopimuksen pöytäkirjan N:o 4 27 artikla).
Varainhoitoa koskevien säännösten perustana on Euroopan unionin toiminnasta tehdyn sopimuksen 310–325 artikla.
319 artikla – talousarvion toteuttaminen ja vastuuvapauden myöntäminen
322 artikla – yhteiset säännökset
325 artikla – petosten torjunta
Tilintarkastustuomioistuin on perussopimuksessa perustettu toimielin, joten sen toimintaa säännellään asianmukaisin säännöin ja menettelyin.
Euroopan unionin toiminnasta tehdyn sopimuksen 287 artiklassa määrätään tilintarkastustuomioistuimen työjärjestyksestä, jolle tarvitaan neuvoston antama hyväksyminen. Tilintarkastustuomioistuin määrittää työjärjestyksensä soveltamista koskevat yksityiskohtaiset säännöt.
Euroopan unionin yleinen talousarvio
Tilintarkastustuomioistuimen työjärjestyksen soveltamista koskevat yksityiskohtaiset säännöt